# Danutė Bekintienė

### Straipsnis iš Vikipedijos, laisvosios enciklopedijos.

Danutė Bekintienė (1944 m. vasario 27 d. Puvočiuose, Varėnos raj.) – Lietuvos politinė bei visuomenės veikėja.

## [taisyti] Biografija

Baigė Puvočių kaimo pradinę mokyklą. Tėvas mirė kai buvo dešimties metų, giminėms padedant Vilniaus miesto 21-ojoje vidurinėje mokykloje baigė septynias klases, mokėsi Varėnos rajono Marcinkonių vidurinėje mokykloje, baigė Vilniaus miesto 1-ąją darbo jaunimo vidurinę mokyklą. 1967 m. baigė Vilniaus valstybinio universiteto Gamtos fakultetą ir įgijo biologijos ir chemijos dėstytojos specialybę.

1967–1969 m. Vilkaviškio rajono Kybartų Kristijono Donelaičio vidurinės mokyklos biologijos ir chemijos mokytoja. 1969–1974 m. LTSR žemės ūkio ministerijos Mokslinės ir techninės informacijos biuro vyresnioji veterinarijos gydytoja. 1974–1978 m. LTSR maisto pramonės ministerijos Projektavimo ir konstravimo biuro sektoriaus vadovė. 1978–1990 m. Prekybos organizacijų valdybos Projektavimo ir technologijos biuro vyresnioji inžinierė. 1990–1992 m. akcinės bendrovės „Posūkis“ projektavimo kabineto vedėja. Dėl pablogėjusios motinos sveikatos nuo 1992 m. iki 1997 m. nedirbo, padėjo motinai tvarkyti ūkį. 1997–2004 m. Vilniaus miesto savivaldybės administracijos Karoliniškių seniūnijos seniūnė, Seniūnų tarybos pirmininkė, Lietuvos savivaldybių seniūnų asociacijos valdybos narė.

Nuo 1993 m. Tėvynės sąjungos (Lietuvos konservatorių) narė, 1996–2000 m. šios sąjungos Karoliniškių skyriaus pirmininkė. 2000–2003 m. Vilniaus miesto savivaldybės tarybos narė. 2004–2008 m. Seimo narė.

Karoliniškių poliklinikos stebėtojų tarybos pirmininkė, Policijos departamento visuomeninės ir konsultacinės tarybos narė. Vyras Zenonas, sūnūs Andrius ir Giedrius.

Rodomas puslapis "http://lt.wikipedia.org../../../d/a/n/Danut%C4%97_Bekintien%C4%97_9d0f.html"

Kategorijos: Seimo nariai | Vilniaus politikai

##### Views

- Straipsnis
- Aptarimas
- Dabartinė versija

##### Paieška